Fontos!

Mikor megépítettem az első smc-t, gondoltam, hogy a félhídat - egészhídat elenőrzöm az IR2184 IN bemenetére rádugaszolt +5V-al és 0V-al. A motor helyére ellentétesen kapcsolt különböző színű ledeket kapcsoltam párhuzamosan előtétellenállásokkal. És azt vártam, hogy vagy az egyik vagy a másik led fog tartósan világítani, ha az egyik IR2184 IN bemenetre 5V, másik IR2184 IN bemenetre 0V - majd fordítva-  fix feszt kötök. Ezt az Attiny foglalat megfelelő lábjaira dugaszolt vezetékkel oldottam meg. A LED-ek tartósan nem világítottak, csak felvillantak. Ekkor kezdtem utánaolvasni, mert azt hittem hiba van (NYÁK vezeték, dióda, vagy IR2184 vagy IR540 vagy valami más), de úgy tűnik mégsem (átnéztem mindent, IR540-eket egyenként teszteltem), impulzus üzemben remélem jó lesz!

Utánaolvasva kiderült a felső mosfetek (Q1 és Q3) vezérlése bootstrap technikával valósul meg!!!
A C6 és C12 220nF-os kondit a D1 ill. D2 dióda tölti fel, akkor, amikor az LO High szint nyitja a Q2 ill Q4 mosfeteket, ekkor a diódán keresztül közel 12V-ra megy fel a kondi, majd amikor Q2 ill. Q4 zár a felső tranyok source-jainak feszszintje kerül a kondi alsó pontjára. Ezáltal VB és VS között kb. 12V van egy ideig.
Vagyis korrektül impulzusüzemben kell tesztelni. 

Ha a dugaszolos panelon akarom próbálni a félhídat impulzus üzem nélkül, akkor célszerű a 220nF mellé egy 10uF-os kondit is tenni és az IR2184-es IN bemenetére egy 5V-ra felhúzó ellenállást, valamint egy bontó kapcsolót a test felé. 
Alaphelyzetben így 0 szint kerül az IN bemenetre, ami kinyitja az alsó mosfetet (Q2), ennek drainjére led-et kötve előtéttellenállásal, mely +12V-ra mehet, látható, hogy a tranyó megfelelően kapcsol. A bontó mikrókapcsolót megnyomva, a felső mosfetnek ki kell nyitnia. A mikrokapcsolót sűrűn nyomogatva (megnyomás ideje hosszabb, mint az elengedése) kvázi pwm üzemmódszerűséget idézek elő (1uF kondi valószínűleg kell). A kondi feltöltési ideje egyezik a gomb elengedéssel. Így várhatóan tudom tesztelni a hídat, félhídat.

Ki is próbáltam, összeraktam a dugaszolos panelon. Csak a 220nF-os kondival, ismét csak épphogy villant a LED, a tápfeszt változtatva (12...24V), sem történt semmi, mikor viszont egy 47uF-os kondit tettem párhuzamosan a 220nF mellé, akkor úgy üzemelt ahogy elképzeltem. IN bemeneten alaphelyzetben 0, tehát LO +12V, nyít az alsó mosfet, a hozzá kötött led tartósan világít. Ha a bontokapcsolóval IN-re +5V kerül, azonnal elalszik az előző led és a másik kb. 4 másodpercig világít (teljesen nyít a felső mosfet, fesz nem marad a drain-source között, usat és ezzel a disszipációs telj minimális). Amennyiben a bontókapcsolót elengedem még mikor a felső mosfet vezet, a hozzá tartozó led azonnal elalszik, az alsó mosfethez tartozó led pedig rögtön világít. Kipróbáltam,  az sd bemenetet letéve 0V-ra, a ledek elalszanak, a bontó kapcsolóra nem reagálnak, ahogyan kell, vagyis mindkét mosfet zárva.
Úgy működik, ahogy elképzeltem. A bootstrap feszültséget is mértem, a felső mosfet nyitásának kezdetén 24V-os tápnál 12V-is IR tápfesznél 34,3V feszt mértem a 47uF-os +220nF-os kondik VB pontja és Gnd között, ez a fesz a 4 sec alatt foly csökken, amíg a felső mosfet le nem zár.

Sajnos a tesztelés közben az egyik IR2184 gajra ment, én voltam a hibás, a 10ohmos gate ellenállás IR540 felöli lába testre ment, valószínűleg az IC-n belül 12V/10ohm 1A körüli áram folyt egy pillanatra. Érdekes, hogy a felső mosfet vezérlése üzemképes maradt, IN-re +5V-ot kapcsolva világít a LED, még a 4 sec is maradt. Veszek még 2db IR2184-et.

A sikeres teszt alapján kipróbáltam az smc panelon is, inverter IC és Attiny proc nem volt benne és a 220nF-al párhuzamosan forrasztottam 47uF-os kondit, mindkét IR-nél. A servo motor sorkapcsok helyére ellentétes polaritássel és előtétellenállással ledeket kötöttem, próbapanelon keresztül. Az IR-ek LO, 4-es lábai +11..+12V-ot mutatnak, vagyis a mosfet híd alsó két mosfetjei vezetnek, akkor ha nincs semmi az attiny 15- és 16-os lábán. Természetesen ettől még egyik led sem világít. Úgy látszik alaphelyzetben az IR2184 így viselkedik LO-n nyitó fesz van, HO-on természetesen nem. A próbapanelnál ezt nem érzékeltem, mert ott vagy 0V vagy +5V volt az IN bemeneten, érthető! Amikor az attiny 15-ös lábára +5V-ot adtam, az egyik led világított kb. 4 másodpercig, majd amikor a 16-osra adtam +5V-ot a másik (az alsó mosfet gate +5V IN-nél természetesen zár, de az ellentétesoldali nyitva van, értelemszerűen). Az attiny foglalat 12-es lábára +5V-ot adva világít a servo hiba piros led és letiltódik, vagyis zár mind a négy mosfet, ahogyan kell!
Így fogom mindegyiket tesztelni!
