Kozo oldaláról letöltöttem újra, mert vannak változások a 2016 év eleji letöltéshez képest. Építéskor az sgforum (most már új helyen van) cnc forum dc szervomotors topicjából a kozos dolgokat (leírások, módosítások, átépítések) el kell olvasni. Első lépésben a kozo féle NYÁK-ot topologiát építem meg, olvastam, hogy nagy áramoknál ez nem jó!!! De remélem az ablaktörlőshöz jó lesz!

A Psoft-tól vásárolt ablaktörlőmotoros szervohoz ezt a vezérlést építem meg és tesztelem, először üresben (tengelyre súlyt kerálva), majd a menetes száras cnc-re szerelem rá próbaképpen egy tengelyre és vizsgálom, hogyan viselkedik. Valószínűleg 1000ford/perc lesz itt a max, direkt hajtással.

Ha minden stimmel építek egy gépet 16x4-es vagy 12x3-as trapézmenetes hajtással, itt valószínű áttétellel látom el a hajtást. 2400-as motorfordulatnál 1:2-es áttételnél 3-as trapézmenetnél 3600mm/min lesz a max sebesség, de mivel a szervomotort valószínűleg 24VAC egyenirányításával kb. 30V-ról fogom hajtani, így a 2700 max fordulattal a max sebesség 4000mm/min lehet (4-es emelkedéssel ezek a fordulatok: 4300, 5800 mm/min) ! Ez már elég lesz lézeres munkákhoz is, megcélozni magasabb fordulatot nem érdemes az olvasottak alapján. A gép alkalmas lehet alu megmunkáláshoz, nagyon kis fogásokkal talán acélhoz is (de nem ez a cél). Reliefhez, fához, műanyaghoz is jó lesz.
Nem célszerű nagy megmunkálási területet elérni (A3 elég lesz), inkább kisebb legyen, de masszívabb, merevebb a masina. A merevség miatt az egyenesbe vezetéseket is erősre kell építeni: minimum 20-25 mm-es lineáris tengelyek, vagy annak megfelelő THK-s sínek. Hegesztett acélváz, alja betonnal kiöntve, zárt szelvényes gépláb, munkadarab álljon, szerszám mozog x-y-z irányban. Kenhető legyen a szerszám, emulziós keringetéssel. Tudom, hogy mindenre optimális gépet nem lehet építeni (lézerre is jó, alura is esetleg acélra is)!!!
Nagyon jó gépbeállítási infok vannak Vbodi mappájában, képes is. Kell majd egy talpas mérőóra mikrométeres, nagyon jó derékszög (pontossági osztály 1-es), stb.

Fontos!
Mint kiderült van kozonak ftp-s smc oldala is, ez külön könyvtárban található, lásd ott az infokat.