FIGYELEM !!!! Az fórumot a http://forum.hobbycnc.hu címen találjátok meg változatlan tartalommal! Az átregisztrációhoz szükséges teendőkkel emailt küldtünk a regisztrált email címedre. Nézd meg a spam mappában is!!
Ha nem kaptad meg, nem találod, kitörölted stb, írj üzenetet az alábbiak szerint!
Ha esetleg megváltozott a címed, ezen a fórumon még működik az üzenetküldés, írj egy üzenetet "moparman" felhasználónak.
Az új email címedet írd bele az üzenetbe!
(Fórum költözés topik, 309. hozzászólás, a nevére kattintva tudsz írni neki.)

Hobby CNC Fórum >> Fórum >> DC szervó motoros vezérlés

Step/dir vezérlő programmal...

Ez a téma le van zárva!

Listázás fordított időrendi sorrendben

© vbodi | 2012. jún. 09. 17:32 | Válasz | #11976
Mestere vagy a szó facsarásnak is!
Válasz 'Laslie' üzenetére (#11974)

© PSoft | 2012. jún. 10. 19:18 | Válasz | #11977
Ebben a topic-ban kezdtem,...itt is fejezem be az E240-es históriát.:)
Válasz 'PSoft' üzenetére (#11928)

© NewUser | 2012. jún. 10. 21:03 | Válasz | #11978
Profi munka ez is, az enkóder tárcsa is. Le a kalappal...
Válasz 'PSoft' üzenetére (#11977)

© Török Tamás | 2012. jún. 10. 21:20 | Válasz | #11979
Végignéztem a E240 históriádat és igen kreatív és eltökélt embernek tartalak!!! Gratulálok!
Válasz 'PSoft' üzenetére (#11977)

© PSoft | 2012. jún. 10. 21:58 | Válasz | #11980
Válasz 'NewUser' üzenetére (#11978)

© PSoft | 2012. jún. 10. 21:58 | Válasz | #11981
Válasz 'Török Tamás' üzenetére (#11979)

© nemezol5 | 2012. aug. 08. 18:47 | Válasz | #11982
Üdv emberek! Olyan problémám lenne, hogy megépítettem a Kozo-féle smc servo kártyát, és egy másikat az általam változtatott nyáktervvel(csak a FET-eket helyeztem el egy vonalban, hogy könnyebben lehessen hüteni, és kicsit szellössebbé tettem), de mind 2 kártya erősebb az egyik irányba (az én verziómnál ez szembetűnőbb, gondolom a H-híd lehet). 12V-on elég jól be sikerült állítani(ennek ellenére), ezen felbuzdulva megpróbáltam beállítani 40 volton, de lehetetlen, a Kozo verziójában rendszeresen ujraindul az avr. (PC tápot és egy omega coutant 36V-os 1000W-os ipari tápot használnék)
A válaszokat elöre is köszönöm!
Üdv: Zoli

© svejk | 2012. aug. 08. 19:00 | Válasz | #11983
Egyértelmű gerjedés, általában Nyák topológiai hibából.
Válasz 'nemezol5' üzenetére (#11982)

© elektron | 2012. aug. 08. 21:57 | Válasz | #11984
Hogy néz ki a nyákod, ha ránézünk esetleg meglátjuk, hol a baki, ha olyan oka van.
Válasz 'nemezol5' üzenetére (#11982)

© elektron | 2012. aug. 08. 21:59 | Válasz | #11985
No, meg nem mindegy mit honnan hol közösítve, van e Optocsatolás és hogyan, nagyobb feszültségeknél áramoknál elérheti azt a szintet ahol magától gerjeszt jeleket, mintha valaki vezérelné, pedig nem is akarja.
Válasz 'elektron' üzenetére (#11984)

© nemezol5 | 2012. aug. 09. 19:15 | Válasz | #11986
Sajnos a nyákterv elveszett egy újratelepítés után, de ma újrarajzoltam, feltöltöttem egy file megosztóra: /SMC.htmlSMC.zip Kép

© zotykó | 2012. aug. 09. 19:40 | Válasz | #11987
A H híd fetjeinek az áram útjai nagyon különbözőek. Ettől lehetnek zavarok. Az AVR ha újra indul akkor vagy túl nagy beszakadások keletkeznek a tápban, vagy a motor agyon terheli a tápját. Hogy lehet megnyitni a zip-et? Csak a képet tudtam megnézni.
Válasz 'nemezol5' üzenetére (#11986)

© nemezol5 | 2012. aug. 09. 19:48 | Válasz | #11988
Sajnos nem értek hozzá, csak érintőlegesen tanultam nyák tervezést, és az elektronikában is csak kezdő szinten vagyok. Regisztrálni kell az oldalra, hogy le lehessen tölteni, nemrég még lehetett regisztráció nélkül is. Az az érdekes, hogy a Kozo-éban iindul újra, és az is gyengébb, pedig direkt azért építettem meg, mert az egy tesztelt verzió.

© elektron | 2012. aug. 09. 21:30 | Válasz | #11989
Az a nyákterv nem túl jó.

© elektron | 2012. aug. 09. 21:54 | Válasz | #11990
Egy nem működő nyákból is lehet tanulni, ha a meglévő hibáit pl. külső vezetékekkel, megpatkoljuk, máshová helyezzük, stb. kiderül, melyik teszem azt rossz részegység a bűnös a hibajelenséget okozva.

© zotykó | 2012. aug. 10. 09:59 | Válasz | #11991
Na sikerült leszedni a tervet. Nem nagy különbség van a két terv között. A Fet meghajtó ic nagyon kényes a táp ellátására. Mind a két ic tövébe kis belső ellenállású kondit (LOW ESR) kell tenni. Nem szabad nagyon eltérni a gyári ajánlástól. Most nincs rá több időm, de majd meg nézem jobban is mi lehet a gáz.
Válasz 'nemezol5' üzenetére (#11988)

© rferi | 2012. aug. 10. 10:19 | Válasz | #11992
A képet a Képfeltöltés.hu tárolja. http://www.kepfeltoltes.hu Bekarikáztam a két pontot, ahol a GND közösködik a vezérlő rész és a nagyáramú rsz között. Nem egy pontban vannak, és a nagyáramú betáplálástól az oválissal karikázott messze van. Nekem az nem tetszik, én a pirossal berajzoltan kötném valahogy.
Amikor a motor ráhúz, akkor azon a nagyáramú GND-n feszültség esik, és ezzel a vezérlő két felén a GND nem lesz azonos potenciálon.
Ettől gerjedhet, meghülyülhet.
Válasz 'nemezol5' üzenetére (#11986)

© nemezol5 | 2012. aug. 18. 15:08 | Válasz | #11993
Köszönöm a segítséget! Próbálkoztam megkeresni a hibát de nem sikerült, egyszerűbbnek láttam csinálni egy új nyákot aminek az UHU nyák az alapja, ezzel tökéletesen működik az eddigi tesztek alapján.
Válasz 'rferi' üzenetére (#11992)

© Ata1 | 2012. szept. 16. 09:18 | Válasz | #11994
Sziasztok ! Valaki tudna segíteni milyen vezérlővel lehet ezt a motort működtetni? : A képet a Képfeltöltés.hu tárolja.

© kozo | 2012. szept. 16. 09:33 | Válasz | #11995
Sneci féle vezérlő szerintem szépen meghajtaná . Adok veszekben #42309 Józsi tett fel eladót igaz motorral és párban .

© svejk | 2012. szept. 16. 10:55 | Válasz | #11996
Gyakorlatilag mindegyik Hobby-vezérlő, vagy a Klavio kft DCS810 meghajtója. Persze mindegyikhez feltétel, hogy legyen a motoron TTL szintű inkrementális encoder.
Válasz 'Ata1' üzenetére (#11994)

© Ata1 | 2012. szept. 16. 11:35 | Válasz | #11997
Köszönöm

© szokes | 2012. szept. 19. 14:58 | Válasz | #11998
e240-es motornak mi a kényelmesen hasznosítható max fordulata? gondolok itt arra, hogy a gépemen (lézer) kb 500-2500rpm tartományban dolgozna.... bírja a 2500-at kényelmesen vagy az már sok lehet neki?

© Rabb Ferenc | 2012. szept. 19. 16:39 | Válasz | #11999
E240 adatlap
Válasz 'szokes' üzenetére (#11998)

© szokes | 2012. szept. 19. 17:04 | Válasz | #12000
akkor e szerint még 2000rpm-en állandó nyomaték vesztése nélkül tudom üzemeltetni, efölött is használható csak nyegül jobban... köszi
Válasz 'Rabb Ferenc' üzenetére (#11999)

© svejk | 2012. szept. 19. 20:09 | Válasz | #12001
Önmagában a motort, feszültséggenerátoros tápról hajtva. De esetedben egy visszacsatolt servo körbe kerül, ami lényegesen kitolja a határt. Jól beállított áramkorlát esetén javarészt csak a thermikus túlterhelésre kell figyelni.
Válasz 'szokes' üzenetére (#12000)

© szokes | 2012. szept. 19. 20:20 | Válasz | #12002
ebből kb a felét sem értem:) az a lényeg, hogy 1:3 áttétel mellett tudjak mozgatni egy kb 500gr-os fejet kb 600-1000mm/sec-el... egy olyan fogazott tárcsával, ami egy fordulatra 70mm elmozdulást generál a szíjhajtásban... na úgy gondolom, hogy akkor ez kb nem elérhetetlen.
vagy esetleg 1:2 áttétel is jólehet még szerintem felbontásügyileg is
Válasz 'svejk' üzenetére (#12001)

© Rabb Ferenc | 2012. szept. 19. 20:29 | Válasz | #12003
Én úgy látom, hogy kb 1000 f/p-ig állandó a nyomaték
Válasz 'szokes' üzenetére (#12000)

© szokes | 2012. szept. 19. 20:43 | Válasz | #12004
igen a csúcsnyomaték... de az állandó az 2000-ig (az alsó zöld rész)
Válasz 'Rabb Ferenc' üzenetére (#12003)

© Rabb Ferenc | 2012. szept. 19. 20:46 | Válasz | #12005
Válasz 'szokes' üzenetére (#12004)

© Szalai György | 2012. szept. 19. 20:59 | Válasz | #12006
A rotor inercia dinamikaromboló hatása miatt pedig alacsonyan kéne tartani a forgórész fordulatszámát. 1000n/min fölé nem tervezném megmunkálás közben. Akkor még bőven van fordulatszám tartalékod a gyorsjárati levegőszántásra is és még mindég nem vagy max. közelében.
Válasz 'szokes' üzenetére (#12004)

© svejk | 2012. szept. 19. 21:12 | Válasz | #12007
Ma már elég jól tudjuk az adott motorhoz illeszteni a hajtást. (köszönet a gyártóknak és pár fórumtársnak érte) Jobb lenne a hajtáshoz motor választani, de hát ugye a motorok a legdrágább elemei a hajtásnak, nem lehet nagyon válogatni. Ha bizonytalan vagy számolgass, vagy keresd meg Tibor45-ot.
Válasz 'szokes' üzenetére (#12002)

© szokes | 2012. szept. 19. 21:16 | Válasz | #12008
egyenelőre adottak az alkatrészek, még az áttétellel lehet játszani hogy 1:2 vagy 1:3 legyen... az e240-ek sneci vezérlőivel már megvannak.... azért azt nem gondolom, hogy egy ilyen motor ne tudna dinamikusan nagy sebességgel mozgatni egy kb 500gr-os fejet, ami ráadásul egy lézergravírozó és nem maró, ahol a forgácsoláshoz szintén nem kell energia...
akkor a kínai szarok a nema17-es léptetőkkel, 1:1 áttételben hogy a picsába mennek? 1000mm/sec-el

© svejk | 2012. szept. 19. 21:24 | Válasz | #12009
Jobb ha már a tervezésnél tudod mire számíthatsz majd és nem csak gondolod. Attól hogy valami kínai, még nem sz@r, ha léptető akkor meg főleg nem evidens az előbbi jelző. Neked is minden bizonnyal fog menni mindkét variációban, csak kérdés mekkora gyorsulást fog megengedni a rendszer.
Lézernél még lényegesebb mint marónál ez a tulajdonság.
Válasz 'szokes' üzenetére (#12008)

© szokes | 2012. szept. 19. 21:26 | Válasz | #12010
nem a léptetőre írtam, hogy szar, hanem azokra a kínai csodákra, amire még egy vagyont kell költeni miután megveszed, hogy folyamatosan lehessen használni... hát egy viszonylag nagy gyorsulást szerintem el lehet érni mondjuk kb 8000mm/sec2 lehet a cél
Válasz 'svejk' üzenetére (#12009)

© Török Tamás | 2012. okt. 21. 21:47 | Válasz | #12011
Vagy 2 éve valaki foglalkozott ezekkel a dc motorokkal. Nincs meg véletlen ezen tipusú motorok adatai valakinek?

© nemezol5 | 2012. okt. 22. 00:15 | Válasz | #12012
Minertia Motor J Series
Válasz 'Török Tamás' üzenetére (#12011)

© Török Tamás | 2012. okt. 22. 08:31 | Válasz | #12013
Ahhh! Örök hála!!!
Válasz 'nemezol5' üzenetére (#12012)

© Vetesi75 | 2012. okt. 22. 12:39 | Válasz | #12014
Én is köszönöm!
Válasz 'Török Tamás' üzenetére (#12011)

© Vetesi75 | 2012. okt. 22. 12:41 | Válasz | #12015
Mármint Török Tamásnak a kérdést és Nemezol5 fórumtársnak a választ.
Válasz 'nemezol5' üzenetére (#12012)

© nemezol5 | 2012. okt. 24. 16:36 | Válasz | #12016
Igazán nincs mit! Egyébként, ha jól emlékszem az enkóder felbontása 288-as.

© tosa | 2013. jan. 27. 14:22 | Válasz | #12017
Sziasztok!Óriási kérés! : Profi2Q szervó-hoz nincs valakinek pdf-e ,az enyém "elvesztett" sajnos... Köszi előre is ! Vagy ha be üzemelésében "segítene" valaki infókkal azt is megköszönném....üdv

© Pilot001 | 2013. feb. 04. 20:20 | Válasz | #12018
Üdv ! Keresek itt is hátha az adok veszek résznél nem látja.. DC szervó vezérlőt amit bírja 15A terhelést és DC ről menne ami 140V. lehet éppen 230V AC is táp oldala de a kimenet úgy 150 V legyen max. És analóg vezérlésű kell + amiben tacho bemenet van. KEFÉS motorhoz.....
Köszi !

© svejk | 2013. feb. 05. 06:30 | Válasz | #12019
Komplett 1,1 kW-os van motor+vezérlő, 3 garnitúra. 90V DC tápfeszt igényel. 1000-es encóder+tacho, +-10V-os analóg bemenet, gyári cucc.

© Etib | 2013. feb. 05. 10:21 | Válasz | #12020
Szia! Jó ez főorsó motornak? Mennyiért vesztegeted? Üdv Tibor
Válasz 'svejk' üzenetére (#12019)

© Pilot001 | 2013. feb. 05. 17:02 | Válasz | #12021
Helloka.. aha... én csak megahajtót keresek , úgy látszik lesz is egy már közben.

© svejk | 2013. feb. 05. 18:39 | Válasz | #12022
Én kisebb esztergához ajánlanám sebesség szervonak. 50 ezret kérnék 1 vezérlő + motorért.
Válasz 'Etib' üzenetére (#12020)

© Etib | 2013. feb. 05. 18:52 | Válasz | #12023
Szia! Sebesség szervó alatt azt érted, hogy nem lehet mondjuk pozicionált főorsóhoz kapcsolódó feladatokat elvégezni vele, csak fájintosan lehet sebességtartóan fordulatszámot szabályozni rajta? Üdv

© svejk | 2013. feb. 05. 18:55 | Válasz | #12024
Igen ez csak állandó fordulatot tart a tachoval. A rajta levő encoder jelét a mozgásvezérlő dolgozta fel, és az +-10V analóg jellel vezérelte, így lett belőle poziciószervo. Egyébként a CNC marógépről lett leszerelve.
Válasz 'Etib' üzenetére (#12023)

© Etib | 2013. feb. 06. 08:03 | Válasz | #12025
Eddig még érdekes a dolog. Tehát azt jelenti, hogy nem kell a vezérléséhez pc kapcsolat+mach3? Konkrétan -10V <- 0V -> +10V tartományban akár pótméterrel lehet vezérleni? Milyen tápot igényel és milyen fordulaton lehet használni. (Kell-e még mechanikus áttétel 200-3000 1/min fordulatszám tartományhoz?) Válaszaidat előre is köszi.
Tibor
Válasz 'svejk' üzenetére (#12024)

© svejk | 2013. feb. 07. 18:35 | Válasz | #12026
Igen, jól gondolod. 90V DC a nagyáramú sín és 230v váltó a vezérléshez. 3600 max fordulat, 11 A 3,4 Nm Az encoder 1250-es nem 1000-es.
Válasz 'Etib' üzenetére (#12025)

© Pilot001 | 2013. feb. 10. 13:15 | Válasz | #12027
Üdv ! Bekerült a szervó vezérlő egység... Amik mellette vannak azok is azok. csak azokat 500 dollártól egészen 1500 dollárig árulják. és ez a 15 ezer FT os cucc is megcsinálja.

© pistikeid | 2013. feb. 18. 14:55 | Válasz | #12028
Sziasztok smc vezérlővel kapcsolatban valaki szájbarágósan el tudná magyarázni a paraméterezés mikéntjét? Előre is köszi.

© sipos8 | 2013. márc. 24. 19:12 | Válasz | #12029
Helló Urak. Találkozott már valaki AMETEK CPM-147 24VDC motorral? Jó nagy, akkora mint egy önindító.Sajna nincs rajta semmi használható infó, pedig a Gogli a barátom.

© Rasiel | 2013. márc. 25. 03:08 | Válasz | #12030
Üdv emberek! Remélem nem rossz helyre dobom be (újra) kisméretű 30-50w DC szervó motort keresek maximum 40mm-es homlokátmérővel. 35V-ig.

© Kristály Árpád | 2013. márc. 25. 16:47 | Válasz | #12031
halihó Rasiel! Hitachi van ... 53W 38-Volt 3700-ford
1,9-Amp
240-es Encoder
Átmérő: 60-milliméter
Ára: 5.000-Ft plusz posta: 1.190-FT
Kisesebb átmérő van, de nincs rajta encoder és kissebb teljesítmény
Üdv.: Árpi
Tel.: 20/361-4563
Válasz 'Rasiel' üzenetére (#12030)

© thotib | 2013. ápr. 09. 09:38 | Válasz | #12032
Megépítettük az SMC DC szervó vezérlőt, amihez az infokat Kozo topictárs honlapjáról gyűjtöttük be. Köszönet neki (is) a segítségért. Természetesen nálunk is jelentkezett az árnyékolatlanságból adódó zavar összeszedés problémája, így a 100nF kerámia már épült is be az enkóderbe. Fiam quadcopteres tapasztalatából (ott is vannak ilyen hibák, a motorok zavarják a magnetométert) a motor vezetékeket is össze csavartuk. Így vélhetően zavarvédetté sikerült tenni a teszt felépítést, legalábbis nem volt tapasztalható a korábbi gerjedékenység. Miután a motor pontos paramétereit be tudtam azonosítani, elsőre és remekül működik. A motor paraméterek a következők:
Feszültség konstans: 12.8mV/rpm
Tekercs ellenállás: 2.86 Ohm
Enkóder: 288ppr
Tápfeszültség: 36VDC (terhelve) ami a feszültség konstansból adódóan ideálisnak tűnik a 3000 sebesség határhoz, amivel számoltam. Áram korlátnak 3A-t állítottam.
A következő paramétereket állítottam be (zárójelben a tényleges beírt értékek, ahol 8.8 formátum van, 256-tal szorozva)
P0: 265 (265)
P4: 309 (309)
P5: 4.74 (1213)
P6: 1 (256)
P7: 1 (1)
Ezeket pedig a az oldal alján található mintából vettem:
P1: 4.6 (1178)
P2: 1.5 (384)
P3: 0.13 (33)
A számított értékeket szintén az oldalon található képletekkel számoltuk ki. Szoftver: SMC3/A Ivan féle módosítással.
Ezekkel a beállításokkal stabilan forog (és masszívan áll) a motor.
Problémánk azért van: nem pontos. Nem tudom, üresen, terheletlenül pontosnak kell-e lennie, de nem is az. Egy fordulatra 4*288 lépés tartozik, ha ennyit (1152) léptetek, kisebb-nagyobb eltéréssel áll meg pontosan a motor. Látható az eltérés.
Ha többet fordítok (11520 lépés, 10 fordulat) akkor elég látványos, kb. 10-20 fokkal tér el a motor tengely helyzete a jeltől megálláskor. Persze sosem tűnik egyformának a hiba. Próbáltam a P1,P2,P3 paraméterek változtatásával csiszolni, sikerült is végletes, instabil állapotot előidézni, de sajnos csak rosszabb eredményt tudtam elérni.
Próbáltam Mach3-mal meghajtani, teljes siker a hajtásban, de akár 50-es gyorsítást állítva is hasonló pontatlanságot tapasztalok. Ergo nem a hirtelen indulás-megállás okozza a hibát.
Sárga LED csak a megállás pillanatában, alig észre vehetően villan fel. Piros sosem. Persze lehet errort elő idézni, de "önmagától" nincs hiba.
Úgy érzem, nem jól van ez így, hátha más is tapasztalta ezt a pontatlanságot, és tudna segíteni a megoldásban.
Köszönöm.

© elektron | 2013. ápr. 09. 10:36 | Válasz | #12033
Szerintem ott valami zavar lesz még mindig, vagy a step jelet nem kapja meg mindig.
Válasz 'thotib' üzenetére (#12032)

© thotib | 2013. ápr. 09. 11:05 | Válasz | #12034
Soros terminálon nincs step jel. Csak a + és - parancsok, ezzel sem pontos. A Mach3 próba csak ezután volt (jelenleg amúgy is csak soroson tudom próbálni, mert kb. egy hétig nincs port leválasztó) Persze zavar még lehetséges, csak mi lehet az a pont, amire nem gondoltam zavar-ügyileg?
A motor üresjáratban ~800mA-t vesz fel, ez sem eget verő. Nálam nem indul újra az AVR sem.
Válasz 'elektron' üzenetére (#12033)

© motion | 2013. ápr. 09. 11:11 | Válasz | #12035
Annak idején nekem a Gecko csinált ilyen elmászást. Bár nem volt ilyen mértékű. Az volt a gond, hogy az enkódert külön tápról hajtottam, nem a vezérlő 5V-ról. (nem bírta el) A külső 5V táp GND-t rövid vezetékkel közvetlen a vezérlő táp GND-hez kötve teljesen megszűnt a hiba. Enkóderen 100n és 10uF-os kondi használata ajánlott...
Válasz 'thotib' üzenetére (#12032)

© elektron | 2013. ápr. 09. 11:11 | Válasz | #12036
Encoder vehet fel zavart, vagy az encoder bemenet, esetleg, nem is vesz fel zavart az encoder, csak kihagy jelet, ha nagyon megszűrted, 1-4.7nF encoder lábaira, gyors mozgatás után mászik el ? Panel elrendezési hiba is lehet akár, nem tudom melyik verziót csináltad meg.
Válasz 'thotib' üzenetére (#12034)

© elektron | 2013. ápr. 09. 11:13 | Válasz | #12037
Nálam miután ezeket hibák•t megszüntettem utána nem vetem észre hogy máshol állna meg de mostanában fogok megint vele játszani, én is, mert be akarnám élesben üzemelni. Csak még össze kell rakni is ... az új paneleket beültetnem , ha lesz rá időm.
Válasz 'elektron' üzenetére (#12036)

© thotib | 2013. ápr. 09. 11:29 | Válasz | #12038
Ezt az enkódert csak elbírja a port leválasztó, mert onnan hoztam az 5V-t (tipikusan 17mA a felvétele, persze max. 40 is lehet, de úgy érzem, nem ez a gond) Persze a 12V-t is "onnan hoztam" mert egy 12V dugasztápról táplálom. Így aztán az 5V, és a 12V
GND-je eleve össze van kötve a nyák GND-vel, hiszen mihez képest lenne 5V és 12V.
Az enkóder kábel harisnyáját mondjuk nem kötöttem sehová... Azt is kössem GND-re? Persze csak a nyák oldalán.
A 100nF bekerült az enkóder házba, a 10uF viszont kínos, nem biztos, hogy bele tudom bütykölni, annyi hely nincs. Indulási oldalon (nyák) viszont ott van, ráadásul a 100nF is.
@elektron
Írtam, ezt a nyákot építettem meg.
Válasz 'motion' üzenetére (#12035)

© elektron | 2013. ápr. 09. 11:43 | Válasz | #12039
Azt is megnézheted, hogy szép lassú mozgással hajtva a motort, erre-arra úgyis elmászik vajon ?

© krajnyák | 2013. ápr. 22. 21:34 | Válasz | #12040
Sikerült megoldani a problémát, ha igen mi volt a gond?
Válasz 'thotib' üzenetére (#12038)

© thotib | 2013. máj. 06. 13:53 | Válasz | #12041
A DC szervós projekt egyenlőre parkolópályán van, sajnos most nincs idő foglalkozni vele. Nincs elfelejtve, egy csomó pénz áll benne, amint lesz energia rá, megírom mire jutottunk.
Válasz 'krajnyák' üzenetére (#12040)

© Kékesdi István | 2013. máj. 21. 22:20 | Válasz | #12042
Sziasztok! Keresek ehhez a motorhoz szabályzót. Tanácsokat és véleményeket szeretnék kérni tőletek. Bridgeport Interact 308 - as gépben van, és működik is. Az érdekes az, hogy a gyári szabályzója Thyristoros, elég nagy hangja van, a fojtó trafója is nagyon búg, a motor remeg. Szerintem 50Hz- es vivőfrekvenciát kap( vagymit?). Jó lenne kicserélni modernabb analóg szabályzókra. A motor szerintem jó paraméterekkel rendelkezik, bár elég lenne a 40- 60 Amper is. A csúcsnomatéka 22Nm. Ezt nem akaro feltétlenül kihasználni. Eddig a VSD-XE szimpatikus, de lehetne valami olcsóbb megoldás.

© Kékesdi István | 2013. máj. 26. 21:19 | Válasz | #12043
Sziasztok! Az encoder felbontása mennyire befolyásolja a motor egyenletes járását analog szabájzónál? 200-as encoder nem túl kis felbontás? Nagyon lassú fordulatra gondolok.

© Bencze András | 2013. máj. 26. 21:45 | Válasz | #12044
Tirisztoros szabályzótól ne várj csoda dolgot, főleg ha csak 1 fázisról megy. A 3 fázisú csak-csak elmegy szervós alkalmazásban is. Nálad nem a 200-as enkóder az oka az egyenletlen járásnak. Ha hangolható a PID próbálj állítani rajta, de az eredeti állapotot jegyezd meg. (Az áramkorláthoz ne nyúlj!)
Válasz 'Kékesdi István' üzenetére (#12043)

© Kékesdi István | 2013. máj. 26. 21:58 | Válasz | #12045
Köszi, megpróbálom! Legalább megerősödik bennem a döntés, hogy cserélni kell. Számomra nagyon bosszantó a jelenség, több servo hajtást már látva. Üdv
Válasz 'Bencze András' üzenetére (#12044)

© sanka74 | 2013. jún. 02. 17:17 | Válasz | #12046
Sziasztok! Kb. egy évvel ezelőtt már felvetődött a kérdés UHU servo vezérlő ügyben. Most egy kicsit utánanéztem a dolognak. Az eredeti nyákot Tuba István (Egyújabbgépépítő)fórumtársunk alaposan javította, áttervezte. Vele egyeztetve indítok egy érdeklődés kutatást, hogy kiket érdekelhet a nyák (SMD szerelt), és akár csináld magad verzióban, vagy akár megfelelő vállalkozó emberke szerelésében a beültetés. Az chipet meg a kvarcot Németországból lehet rendelni, az 10 + 3 Eur körül van, első körben ezt mindenki magának rendezné.
Ha van elég érdeklődés, akkor István segítségével el lehetne indítani a nyákgyártást. A szokásos másol beilleszt eljárással akit érdekel írja a nevét és a mennyiséget ide:
sanka74: 3db nyák

© sanka74 | 2013. jún. 02. 17:18 | Válasz | #12047
Ezt István készítette, így néz ki az ÁLTALA áttervezett vezérlő.

© Miki2 | 2013. jún. 02. 17:26 | Válasz | #12048
Sziasztok! Kb. egy évvel ezelőtt már felvetődött a kérdés UHU servo vezérlő ügyben. Most egy kicsit utánanéztem a dolognak. Az eredeti nyákot Tuba István (Egyújabbgépépítő)fórumtársunk alaposan javította, áttervezte. Vele egyeztetve indítok egy érdeklődés kutatást, hogy kiket érdekelhet a nyák (SMD szerelt), és akár csináld magad verzióban, vagy akár megfelelő vállalkozó emberke szerelésében a beültetés. Az chipet meg a kvarcot Németországból lehet rendelni, az 10 + 3 Eur körül van, első körben ezt mindenki magának rendezné.
Ha van elég érdeklődés, akkor István segítségével el lehetne indítani a nyákgyártást. A szokásos másol beilleszt eljárással akit érdekel írja a nevét és a mennyiséget ide:
sanka74: 3 db nyák
Miki2 5 db nyák
Válasz 'sanka74' üzenetére (#12046)

© Etib | 2013. jún. 04. 20:42 | Válasz | #12049
Sziasztok ! Vateráztam két ilyen DC szervomotort. Egy régi CNC-ből lett kiszedve. Szeretném felhasználni a készülőbe levő gépemhez csak nem tudok megállapítani róla semmit. A neten sem láttam róla semmit. Vajon el lehetne indítani stepdir-es vezérléssel?
Kaptam hozzá egy rakat áramköri kártyát is, a komplett vezérlést, de nekem lövésem sincs hozzá. Nem tudom melyik vonalon induljak - új vezérlő, vagy a régi élesztése. Ötletet, vagy tanácsot várnék Tőletek. Előre is köszönöm!

© svejk | 2013. jún. 04. 20:50 | Válasz | #12050
A korából és a tachogenerátorból ítélve biztosan analóg rendszerű a vezérlője. az encoder ránézésra 150-es körüli, azt sem ártana legalább 500-asra cserélni. Elektromos adatait meg nagyjából kimérni, a motort kitisztítani, és máris mehet hozzá valamelyik hobby vagy gyári DC szervohajtás.
Válasz 'Etib' üzenetére (#12049)

© Etib | 2013. jún. 04. 21:31 | Válasz | #12051
Köszönöm a gyors választ! Úgy gondolod, hogy az egész encodert dobjam le róla, vagy csak a tárcsát kellene cserélnem? Elnézést a hülye kérdésért, de milyen adatokat kellene megmérnem, hogy a főbb motorparamétereket meg tudjam állapítani? Tudnál esetleg ebben segíteni?
Válasz 'svejk' üzenetére (#12050)

© svejk | 2013. jún. 04. 21:39 | Válasz | #12052
A tárcsa és az olvasóoptika egy egységet képez, nem lehet cserélgetni a felbontásokat. - Üresjárati fordulatszám és áramerősség mérése. - Feszültség/ fordulatszám konstans felvétele - Nyomaték/áramerősség konstans felvétele. - Üzemi áram meghatározása
(ez utóbbit szétszedéskor a huzalvastagságból, hosszú tesztelések után melegedésből, terhelés hatására lecsökkenő fordulatszámból lehet saccolni)
De őszintén szólva jobban jártál volna ha még drágábban is, de tuti motort veszel.
Válasz 'Etib' üzenetére (#12051)

© Etib | 2013. jún. 04. 21:58 | Válasz | #12053
Köszi az infókat. Egy kicsit még játszom vele, ha nem jutok semmire majd kukázom.
Válasz 'svejk' üzenetére (#12052)

© thotib | 2013. jún. 12. 16:17 | Válasz | #12054
A #12032-ben leírt problémát sikerült megoldani. Köszönet Dodi topictársunknak segítségéért. Megoldás: - a nyomtatott áramkör nagyáramú vezetékeinek keresztmetszet növelése - az Attiny és a HC14 tápvezeték negatív ág út csökkentése, keresztmetszet növelése
- néhány ellenállás és kondenzátor cseréje más értékűre
- kondenzátorok és ferrit gyűrűk alkalmazása a csatlakozásoknál (bemenetek, tápok)
A beültetési rajzon pirossal bejelöltem a változtatások helyét. Nem csak az eleve széles vezetékeket erősítettem meg, hanem az IR2184 12V táp vezetékét, valamint a fetek gate ellenállásának (R3 - R6) vezetékezését is. Ezzel egyidejűleg R3 - R6-ot ki is cseréltem 10-ről 5 ohmra, a C7 és C13 kondikat pedig 100nF kerámiára, valamint a 12V helyett 18V-ra emeltem a fet meghajtók tápját.
A vezeték keresztmetszet növelése a motor körben a minél kisebb feszültség esést szolgálja a rövid idejű (indítás, irány váltás) nagy, akár több tíz amperes áramfelvétel esetén.
A fet meghajtó körben történt változások alapvetően a gate áram növelését, ezzel együtt a fetek minél gyorsabb kapcsolását hivatottak segíteni. A fetek minél rövidebb idő alatt kapcsolnak, annál kevésbe melegszenek; ez dinamikus használat mellett fontos kérdés.
A C7 és C13 cseréje azért célszerű, mert ezek a kondenzátorok földfüggetlen tápot képeznek a híd felső részén, és minél gyorsabban le kell adni energiájukat a gate felé. 1db. 220nF kondi elég is lenne ide (a két párhuzamos 100nF is megteszi) és a kerámia képes is leadni nagyon rövid idő alatt a tárolt energiát. Az elkó viszont nem, így gyakorlatilag feleslegesen van ott. A párhuzamos 100nF kapcsoláskor nagyon gyorsan kisül, és mire az elkó is elkezdené leadni a töltést, már nincs is szükség rá. Így gyakorlatilag csak a 100nF tárolt energiája kerül kapcsoláskor felhasználásra. A kondi cserével ez az energia megduplázódik.
Az Attiny és a HC14 negatívjának úthosszát csökkentettem a két átkötéssel. Ezzel a zavarérzékenység csökkentése a cél, a hosszú tápvezeték jó antennaként összeszedhet egy csomó zajt.
Persze hosszú tápvezetékek (konkrétan a vezetékek) maradtak még, az ezek által összeszedett zavarok elnyelését, vágását szolgálják a vezetékekre húzott ferrit gyűrűk, valamint a bemenetekre (enkóder A B, STEP, DIR) forrasztott 100pF-ek. Ezek a forrasztási oldalon, a rajzon jelölt helyekre kerültek. A táp bevezetések, valamint a RESET bemenet pedig 330nF kerámiákat kaptak, szintén SMD a forrasztási oldalon.
Szintén került egy 2k ellenállás a forrasztási oldalra, ez az IR2184-ek SD bemeneteit húzza fel 5V-ra. Ez tervezési hiányosság, szerepelnie kellett volna a terven is, mint ahogy a néhány hozzászólással korábban említett UHU vezérlőn szerepel is.
Tegnap végeztem az átalakításokkal, és X tengelynek beállítva egy korábbi fájl volt a teszt. Persze üresjárásban, mert a gép léptetős, a DC szervó hajtás még csak a jövő.
Kb. 18 ezer irányáltás és hosszabb-rövidebb járat, gyorsítás, lassítás után a motor tengelye a jelölt pozícióban állt meg. Ez ugyen nem hiteles lépésvasztés teszt, minden esetre bíztató :-)
Ennyire sikerült jutni, nem igényel különösebb belenyúlást a konstrukcióba az átalakítás, ellenben biztató az eredménye.
Sok mindent, amiről írtam, én is most tanultam - tapasztaltam, remélem nem írtam nagy butaságokat.
Válasz 'krajnyák' üzenetére (#12040)

© svejk | 2013. jún. 12. 16:46 | Válasz | #12055
Gondolom IRF540-eket használsz. A gate ellenállások ekkor úgy 33-47 Ohm estén az ideálisak. A túlzottan kis gate ellenállás igaz hogy gyorsabb töltést kisütést eredményezhet de egyben túl nagy lesz árammeredekséget eredményez a drain körben, mely a gerjedések, zajok melegágya.
Esetleg lehet még játszani az asszimetrikus gate körrel.
A szürke encoder vezetéken a ferritgyűrűnek ebben a formában semmi értelme.
Válasz 'thotib' üzenetére (#12054)

© batesz | 2013. jún. 12. 17:59 | Válasz | #12056
IRF 640 el érdemes próbálkozni?
Válasz 'svejk' üzenetére (#12055)

© Lovi | 2013. jún. 12. 18:37 | Válasz | #12057
A Tuba István féle áttervezett UHU vezérlő engem is érdekel (5 db)!

© elektron | 2013. jún. 12. 19:26 | Válasz | #12058
C=Q/U IRF540 gate töltés=71nC U=71nC/100nF= 0.71V egy gate feltöltés bekapcsolás ennyi V-tal csökkenti a 100nF kapacitást, ha nincs más kondi mellette pl. Elko is csak jelent valamit, mert ha nem is 100uF-ot jelent, de a legközelebbi részén ott is van benne még lehet pár száz nF, amit g♀1ors○7n elér, meg én pl LOW ESR értékű kondit tettem oda még.
Válasz 'thotib' üzenetére (#12054)

© sanka74 | 2013. jún. 12. 20:10 | Válasz | #12059
Szia! Ez csak a nyák!!!
Válasz 'Lovi' üzenetére (#12057)

© svejk | 2013. jún. 12. 21:23 | Válasz | #12060
A 0,15 Ohm RDS elég nagy. Ha mindenképp kell a 200 V akkor inkább IRFP260.
Válasz 'batesz' üzenetére (#12056)

© Guriga55 | 2013. jún. 12. 22:37 | Válasz | #12061
Sziasztok ! Valaki tudna segíteni milyen vezérlővel lehet ezt a DC motort működtetni? Megfelelne-e főorsó motornak. BOSCH Bürstenloser servomotor Tip SE-B4.Z10.030-00.000
Mo 21 Nm
Io 23A
nN 3000min-1
Tacho 23 mVmin
Haltebremse 24V

© Lovi | 2013. jún. 12. 23:10 | Válasz | #12062
Tudom. 5 darabra így is vevő vagyok :) Ki szervezi ezt a felmérést?
Válasz 'sanka74' üzenetére (#12059)

© sanka74 | 2013. jún. 13. 07:51 | Válasz | #12063
Az István fogja majd elegendő számú jelentkező esetén elindítani a nyákgyártást, vele egyezteteve én kezdtem el az érdeklődési felmérést.
Válasz 'Lovi' üzenetére (#12062)

© Egyújabbgépépítő | 2013. jún. 13. 07:58 | Válasz | #12064
Sziasztok! Szeretnék néhány dolgot hozzátenni az UHU témához. Néhány éve mikor az UHU vezérlő reneszánszát élte, én is készítettem egy nyákot a saját elképzelésem szerint. Maga a vezérlő Uli Hubert-től szerezhető be. UHU
Nem tette nyilvánossá a forrását, nem tette közzé a hex fájlt sem.
Rengeteg infó és megvalósítás található a CNCzone -on.
Megvalósítás.
Amit készítettem a következő tulajdonságokkal rendelkezik:
Nagyrészt SMD alkatrészek, IRFP260 v. IRF540 használható.
Megnövelt dead time.
Az encoder szimmetrikusan csatlakozik a zavar csökkentése érdekében.
Több szintű motor áram indikálás.
Az RS232 illesztő rá keült a PCB-re.
Szalagkábeles csatlakozás (célszerű az lpt port illesztőt is hasonlóképpen megoldani).
Ma már néhány dolgot másképpen gondolok.
Ha van elég jelentkező elkészítem a módosításokat, és lehet közösen rendelni, akár a beültetést is (olcsóbb).
Működik jó néhány ebből a változatból, a legnagyobb 240 W-os.
100V nál nagyobb feszültségre nem ajánlom.

© Egyújabbgépépítő | 2013. jún. 13. 07:59 | Válasz | #12065
A jó sch link.
Válasz 'Egyújabbgépépítő' üzenetére (#12064)

© Egyújabbgépépítő | 2013. jún. 13. 08:00 | Válasz | #12066
A fórum kéretlenül beszúr egy előtagot. digi-x.hu/CNC/UHU_SMD.pdf
Válasz 'Egyújabbgépépítő' üzenetére (#12064)

© Lovi | 2013. jún. 13. 13:14 | Válasz | #12067
Mert kihagytad a http:// tagot. István linkje helyesen.
Válasz 'Egyújabbgépépítő' üzenetére (#12066)

© thotib | 2013. jún. 13. 16:11 | Válasz | #12068
Igen, IRF540. Az asszimetrikus gate hajtás jó ötletnek tűnik, pl. 5/22 ohmmal. Még a dead time is megnő egy kicsit. Érzésed szerint milyen diódát célszerű itt használni? A ferrit gyűrű csak a fotózás miatt került így rá, akkor még nem volt szétszedve a kábel, a csatlakozó meg nem fért át rajta...
Válasz 'svejk' üzenetére (#12055)

© svejk | 2013. jún. 13. 17:18 | Válasz | #12069
47/10 ohm még az IRFP260-hoz is elég. BAT46-szerűségeket szoktak használni, de a méréseim szerint a mezei 1N4148-al is szép a jelalak.
Válasz 'thotib' üzenetére (#12068)

© thotib | 2013. jún. 13. 21:18 | Válasz | #12070
Köszönöm, ki fogom próbálni.
Válasz 'svejk' üzenetére (#12069)

© L Attila | 2013. júl. 01. 22:00 | Válasz | #12071
Kedves Fórumtársak! Tapasztalt Kollegákat kérdezném DC servo ügyében: A step-dir protokoll elméletére és gyakorlatára lenne szükségem. Megköszönném ha valaki e-mailben is válaszolna.

© batesz | 2013. júl. 25. 19:12 | Válasz | #12072
Sziasztok! E240-es motorhoz milyen paramétereket illenek SMC vezérlőhöz?

© thotib | 2013. júl. 26. 09:39 | Válasz | #12073
Az SMC paraméterezéséhez szükséged van a motor és felhasználási körülmények adataira: - feszültség konstans (V/1000rpm vagy mV/rpm) - tekercs ellenállás - enkóder felbontása (ppr) - tápfesz (V)
- max. sebesség (ahol korlátozni akarod, pl. 3000 rpm)
- nyomaték határ (igazából a max. áram felvétel, amit megengedsz pl. 5A)
A saját motoromra az alábbiakban leírt módon számoltam ki ezeket. P1, P2 és P3 értéke kísérletezés tárgya, függ a beépítési környezettől. Én a mintából (lap alján) vett értékeket állítottam be először, de természetesen valós környezetben más értékekkel működik jól.
P7 értékével én sem vagyok tisztában, lehetséges, hogy nem 0, hanem más érték kell oda, ezzel a részével még nem volt időm foglalkozni. De kiindulásnak lehet, hogy jó lesz; az eredeti leírást nem szó szerint, hanem - számomra - értelmesen fordítottam:
Minertia J03SC motor adatok:
Feszültség konstans: 12.8mV/rpm
Tekercs ellenállás: 2.86 Ohm
Enkóder: 288ppr
Csak megállapítás: max. elméleti fordulatszám, amit az SMC az adott paraméterekkel le tud kezelni: 5416 (2 * 52k[sps] / 1152[cpr] * 60 = 5416[rpm])
P0: sebesség határ
Előjel nélküli érték, amely szabályozza a mozgatási sebességet pozicionálás módban (mode3). Az SMC3 / A esetén az értéknek kisebbnek kell lennie, mint a terhelés nélküli sebesség, mert szervo hibához vezet. (J parancs esetét kihagytam, mert nincs J parancs)
Számítása:
P0 = sebesség határ [rpm] * P1 * Encoder felbontás [ppr] / 15000
P0 = 3000 * 4.6 * 288 / 15000 = 265
P1: Velocity feedback gain (KF - mintában 4.6)
P2: Velocity error proportional gain (KP - mintában 1.5)
P3: Velocity error integration gain (KI mintában 0.13)
P1 - P3 paraméter előjel nélküli 16 bites fixpontos érték, ahol a tizedesvessző a byte határon van.
P4: nyomaték határ
A paraméter korlátozza a kimenő nyomatékot (kimeneti áramot). Előjel nélküli 16 bites érték. Az SMC3 / A esetén, ha a nyomaték túllépi egy ideig, szervo hibához vezet.
Számítása:
P4 = Áram határ [A] / tápfeszültség [V] * tekercs ellenállás [ohm]
P4 = 3 * 36 * 2.86 = 309
P5: Ellen elektromos erő (back-EMF) kompenzáció
Normális esetben a kimeneti nyomaték által generált tekercs áramot érzékeli és jelzi vissza a nyomaték szabályozó körbe. Az SMC esetén azonban elhagyták az áram érzékelőt és a kimenő nyomatékot egy érzékelő nélküli áram szabályozó eljárással állítják be. A megkívánt motor áram eléréséhez az SMC ellen elektromos erő kompenzációt alkalmaz. Azért esett a választás erre az eljárásra, mert egyszerűbb felépíteni az áramkört.
Ez a paraméter előjel nélküli 16 bites fixpontos érték, ahol a tizedesvessző a byte határon van. Az érték a következőképpen számítható ki:
P5 = KG [mV/rpm] / Encoder felbontás [ppr] / tápfeszültség [V] * 3840
P5 = 12.8 / 288 / 36 * 3840 = 4.74 (4.74 * 256 = 1214)
P6: Impulzus osztó
Áttétel arány, előjel nélküli 16 bites fixpontos érték, ahol a tizedesvessző a byte határon van.
256 jelentése: 1:1 áttétel
P7: nincs hatása (vagy van, nem volt időm mélyebben elmerülni a kérdésben)
Lehetséges beállítás, zárójelben a soros terminálon beírandó értékek:
P0: 265 (265)
P1: 4.6 (1178)
P2: 1.5 (384)
P3: 0.13 (33)
P4: 309 (309)
P5: 4.74 (1213)
P6: 1 (256)
P7: 0 (0)
Válasz 'batesz' üzenetére (#12072)

© svejk | 2013. júl. 26. 11:25 | Válasz | #12074
Az eredeti verzióban nincs hatása a P6-nak, az orosz módosított verzió használja csak.
Válasz 'thotib' üzenetére (#12073)

© thotib | 2013. júl. 26. 11:31 | Válasz | #12075
Ez igaz, az alábbi leírás az eredeti 3/a fordítása, kiegészítve az Ivan-féle módosítással. Kozo-tól ez a hex tölthető le.
Válasz 'svejk' üzenetére (#12074)

Első ... 116 117 118 [119] 120 121 122 ... Utolsó

Ugrás a tetejére

Tárhely és domain a MediaCentertől

Untitled Document
Fórumtagok ftp könyvtára: cnctar.hunbay.com

Figyelem! Az sgforum.hu 2016. december 31-én megszűnik! Addig csak olvasó módban érhető el! Kérdés esetén a tnyerges@sg.hu email címhez fordulhatnak.
Rendben