Az óriási bonyolultságú szerkezettel a PC soros (RS232) portját lehet összekötni valamely mikrovezérlő 
TTL szintű soros  portjával és ami a lényeg GALVANIKUS LEVÁLASZTÁST biztosít.

FIGYELEM!
Az eszköz elméletben NEM MŰKÖDIK csak az eddigi gyakorlatomban. 
Ami azt jelenti hogy felrúgja az RS232 szabványában foglaltakat a  logikai szintek terén.

Használata előtt eldöntendő hogy mi a fontosabb?
Az esetleges kapcsolódási probléma, vagy a galvanikus elválasztás. 

Több 10 példányban elkészült, PIC-hez és AVR-hez egyaránt.

Használtam 9200-115200 Baud-ig gond nélkül, eddig még minden utamban levő PC és Notebook megette a jelét.

Egy fontos kitétel van hogy a PC soros progija a soros port 4.(DTR) és/vagy 7.(RTS) lábát "0" értékre,
 (vagyis +5 - 15 V-ra) állítsa kommunikáció közben. 
Ez az esetek túlnyomó többségében teljesül.

(Ha ez nem megoldható szoftverből akkor egy 9 V-os elem a barátunk lehet, vagy mazoisták megcsapolhatják 
a billentyű +5 V-ját)

Az opto helyett mással  kísérletezni nem érdemes, kis keresgéléssel beszerezhető.

A beültetéshez gyártótól függően a két egymás felé illeszkedő végeit az opto tokjának kicsit meg kell 
köszörülni, reszelni. (Csak a beültetés helyszűke miatt.) 

A proci felé tüskesort,(az egyik lábat kicsípve a pozicionálás miatt) a PC felé egy régi soros portos
 egér vezetékét használom.

A dobozolás igen "esztétikusan" egy darab zsugorcső rámelegítve a panelre.

Az egér vezetékét a panelhez kábelgötegelővel rögzítem és a zsugorcsőből még melegen egy csípőfogó
 segítségével törésgátlót alakítok ki.

Az RS232-opto_Fólia oldal.pdf file  méretarányos, tecnológia szerint esetleg tükrözni kell.

Sok sikert a használathoz!
